आनन्द उस भूकम्प को देखकर काँप गया और सर्वज्ञ से कारण पूछा। तब महामुनि ने कहा मेरा भूलोक का निवास समाप्त हो चुका है। भूकम्प का यही कारण है। अब मेरी आयु मात्र तीन महीने शेष है। ऐसा सुनकर आनन्द को मर्माघात जैसा शोक हुआ। तब बुद्ध ने कहा, "मैं शरीर रखूँ या त्यागूँ, दोनों मेरे लिए समान है। बुद्ध, धर्म मूर्ति होता है, मर्त्य देह से तुम्हें क्या लाभ?" ऐसा कहते हुए बहुविध उपदेश दिया। ऐसा उपदेश देने के बाद शीघ्र ही यह वृतान्त सुनकर लिच्छवि वहाँ पधारे। तब मुनि ने लिच्छवियों को समझाया, "समय पर सूर्य भी आकाश से गिर जाता है, देवलोक से देवता भी गिरते हैं, सैकड़ों इन्द्र समाप्त हो गये। यहाँ सदा कोई रहने वाला नही है।" ऐसा समझाते हुए तथा धर्मरत रहने का उपदेश देकर मुनि ने लिच्छवियों को घर जाने के लिए कहा। तब वो लिच्छवि पराधीन होकर सन्तप्त शरीर मृतक के समान घर लौटे।

सप्तदश सर्ग
द्वितीय सर्ग
प्रथम सर्ग
चौबीसवाँ सर्ग